เรื่องร้องเรียน (คลอง,เสียงรบกวน) วันที่ 2022-10-12 08:56:44 — แขวงคลองกุ่ม เขตบึงกุ่ม กรุงเทพมหานคร
ขอร้องเรียนว่าสถานประกอบการคาร์แคร์  ชื่อ  “คนรักรถ”  ซึ่งประกอบกิจการอยู่ภายในซอยนวมินทร์  42  แยก 25  แขวงคลองกุ่ม  เขตบึงกุ่ม  กรุงเทพมหานคร  บริเวณสามแยกก่อนถึงวัดสุวรรณประสิทธิ์  ได้ทำการให้บริการล้างอัดฉีดรถยนต์โดยใช้สายฉีดน้ำและปั๊มน้ำแรงดันสูง ซึ่งทำให้เกิดเสียงดังมากตลอดทั้งวันเป็นเวลาหลายเดือนแล้ว   ก่อให้เกิดความเดือดร้อนรำคาญแก่ผู้ที่พักอาศัยบริเวณดังกล่าวเป็นอย่างมาก  จนอาจเป็นเหตุทำให้เสื่อมหรืออาจเป็นอันตรายแก่สุขภาพกายและสุขภาพจิตของประชาชน  นอกจากนี้  สถานประกอบการคาร์แคร์ดังกล่าวยังตั้งอยู่ใกล้กับโรงเรียนประภาสวิทยาและวัดสุวรรณประสิทธิ์ อันเป็นสถานที่ที่ต้องการความเงียบสงบในการศึกษาเล่าเรียนและปฏิบัติธรรม    จึงขอให้สำนักงานเขตบึงกุ่มตรวจสอบและดำเนินการตามกฎหมายกับสถานประกอบการคาร์แคร์ดังกล่าว โดยมีคำสั่งให้หยุดประกอบกิจการชั่วคราว  และมีคำสั่งให้ย้ายสถานประกอบการออกไปจากพื้นที่ดังกล่าว  เพื่อมิให้ก่อให้เกิดความเดือดร้อนรำคาญเป็นอย่างมากจนอาจเป็นเหตุทำให้เสื่อมหรืออาจเป็นอันตรายแก่สุขภาพกายและสุขภาพจิตของประชาชนที่พักอาศัยอยู่ในบริเวณดังกล่าวอีกต่อไป